Die skool, gestig in 2005, is net buite Somerset-Wes langs die N2, op pad na Sir Lowriespas. Daar is 1200 leerders en 32 onderwysers. Die skool bedien behoeftige gebiede soos Nomzano en Lwandle waar ’n groot persentasie van die leerders uitr gebroke huisgesinne kom of selfs uit gesinne met kinders aan die hoof. Dit is ’n sogenaamde nie-skoolgeldbetalende skool wat beteken dat die Departement van Onderwys wel ’n jaarlikse subsidie betaal maar aanvaar dat die ouers nie skoolgeld kan bekostig nie. In die praktyk is daar dus nie fondse om byvoorbeeld die biblioteek of ’n sportveld te ontwikkel, of om addisionele onderrig te bied in vakke waarmee die skoliere sukkel nie.
Aan die begin van die projek is die skool gevra om hulle dringendste behoeftes te identifiseer. Hierdie lys word van tyd tot tyd aangevul met nuwe behoeftes wat ontstaan en die maatskappy probeer om bystand te verleen soos en wanneer fondse beskikbaar word. Die huidige lys van projekte is soos volg: